Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea familientzako elkarguneei buruz Isabel Aranburu Bergua andreak aurkezturiko galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Isabel Aranburu Bergua andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Eskubide Sozialetako Departamentuak idatziz erantzun dezan:

Eskubide Sozialetako Departamentuak 2021eko uztailaren 3an jaulkitako prentsa-ohar batean esaten zen ezen, haurren babeserako sistemako familia eta haurrentzako zenbait programa eta zerbitzutarako kontratu berriaren bitartez, Familia Elkartzeko bost Gune egonen zirela. “Horietatik 3 Iruñean egonen dira kokatuta; hots, gaur egun baino bat gehiago, familia-harrerako programarako berariazkoa izanen dena. Beste biak, Tafallan eta Tuteran”.

Gai horri buruz, talde honek honako galdera hauek aurkezten ditu:

• Ea gauzatu al den Iruñean kokatzekoa zen gune berriaren ezarpena.

• Zein da departamentuaren irizpidea Nafarroan Familia Elkartzeko Gune berriak sortzearen beharrari eta egokitasunari buruz, arrazoi horiexek izaki irizpide horren oinarria, eta zer aurreikuspen darabil horri buruz?

• Zer iritzi dauka Lizarran Familia Elkartzeko Gune bat egotearen beharrari eta egokitasunari buruz, Parlamentuak onetsitakoaren ildotik, eta, eta berean, zer arrazoitan oinarritzen da iritzi hori?

Iruñean, 2022ko abuztuaren 1ean

Foru parlamentaria: Isabel Aranburu Bergua